Source: https://gyoritorvenyszek.birosag.hu/targyalasi-jegyzek/20150402/szinesfem-kereskedelemmel-kapcsolatos-buntetougy
Timestamp: 2018-09-24 06:15:44
Document Index: 12232256

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Színesfém kereskedelemmel kapcsolatos büntetőügy | Győri Törvényszék
Megjelenés ideje: 2015. április 2., 14:48
B.435/2014
A bíróság a tárgyalás nyilvánosságát biztosítani kívánja, ugyanakkor a tárgyalóterem befogadó kapacitására és az ügy szereplőinek – vádlottak, védők – nagy számára tekintettel a bíróság vádlottanként egy fő hozzátartozó számára biztosítja a tárgyaláson való részvételt, hallgatóságként. Ezzel kívánja a bíróság biztosítani, hogy valamennyi vádlott hozzátartozója jelen lehessen a tárgyaláson, nem elvonva a hozzátartozók azon jogát, hogy a kényszerintézkedés hatálya alatt álló hozzátartozójuk tárgyalását figyelemmel kísérhessék.
A bíróság a tárgyalás nyilvánosságát a legmesszemenőbb mértékben biztosítani kívánja, így a sajtó számára is biztosít helyet a tárgyalóteremben.
Felhívja a bíróság a figyelmét azon személyeknek – így a hozzátartozóknak, a sajtó munkatársainak – akik a tárgyaláson hallgatóságként meg kívánnak jelenni, hogy a tárgyaláson való részvételi szándékukat a tárgyaláshoz kapcsolódó biztonsági intézkedésekre és a tárgyalás napján várható ügyfélforgalomra, az épületbe való bejutás megkönnyítése érdekében előzetesen írásban a matek@gyorvb.birosag.hu e-mail címen 2015. április 7. napján 12.00 óráig jelezzék.
Az előzetes regisztrációban a hozzátartozók saját személyi adataik feltüntetése mellett jelöljék meg hozzátartozójukat, a vádlottat is. Lehetőség van emellett arra is, hogy az egyes tárgyalási határnapokon más-más hozzátartozó vegyen részt a tárgyaláson, ezt kérjük ez előzetes regisztrációban jelezzék.
Amennyiben valamely vádlotthoz nem érkezik a tárgyalásra hozzátartozó, vagy nem jelölnek meg hallgatóságként részt vevő hozzátartozót, úgy a bíróság a regisztráció sorrendjében a további hallgatóságként részt venni kívánó és előzetesen regisztrált további hozzátartozó számára biztosít helyet a tárgyalóteremben.
A fenti rendelkezéssekkel kapcsolatban további kérdéseket a matek@gyorvb.birosag.hu e-mail címen, míg észrevételeiket a sajto_gyor@gyorit.birosag.hu e-mail címen tehetnek.
Előzetes regisztráció szükséges a tárgyaláson hallgatóságként való részvételhez!